《寄乡友罗宗杰大尹时已致政家居二首 其一》
明代·苏葵

白头湖海愧婆娑，高致如公见几何。射鸭堂深明月满，养鱼池迥落花多。

登山不必携红粉，近水还应衣绿荷。从此寄声公信否，鉴江分我半烟波。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。